**Sebastian Patrik Repo** (s. 23. kesäkuuta 1996 Lahti) on suomalainen jääkiekkoilija, joka pelaa SM-liigajoukkue Rauman Lukossa. Hän toimii joukkueen varakapteenina. Repo on pelipaikaltaan oikea laitahyökkääjä, mutta hän osaa pelata myös keskellä. Repo on tunnettu pelityyliltään voimahyökkääjänä. Repo laukoo oikealta.

Ura
---

### Seuraura

Repo on Pelicansin kasvatti. Hän toimi seuran C-nuorten varakapteenina kaudella 2011–2012, jolloin Repo johdatti Pelicansin C-nuorten I-divisioonan pronssiin. Hän toimi myös seuran B-nuorten varakapteenina kaudella 2012–2013, jolloin Repo voitti Pelicansin sisäisen piste- ja syöttöpörssin tehoilla 16+28=44. Kaudella 2013–2014 hän oli seuran A-nuorten kolmanneksi paras pistemies Aatu Viljasen kanssa tehoilla 14+22=36.

Kaudeksi 2014–2015 Repo nousi juniorisopimuksella Pelicansin SM-liigarinkiin. Hän teki liigadebyyttinsä 17. lokakuuta 2014 vieraissa Kalevan Palloa vastaan. Repo merkittiin Pelicansin nelosketjun oikeaan laitaan Mikko Lahtelan ja Joonas Hurrin viereen. Hän sai ottelussa jääaikaa 11.24 minuuttia. Tammikuussa 2015 Repo siirtyi loppukaudeksi Pohjois-Amerikkaan USHL-junioriliigan Sioux City Musketeersiin. Muutamaa päivää myöhemmin hän teki kaksi seuraavaa kautta kattavan sopimuksen Pelicansin kanssa.

Repo teki liigauransa avausmaalin kauden 2015–2016 toisella kierroksella 12. syyskuuta 2015 Espoo Bluesia vastaan. Erik Kakko valitsi hänet ottelun Alumnien tähtien ykköstähdeksi. Kaikkiaan Revon varsinainen tulokaskausi SM-liigassa toi 50 runkosarjaottelussa tehot 15+13=28. Hän oli Pelicansin toiseksi paras maalintekijä Juha Leimun jälkeen. Repo sijoittui SM-liigan tulokkaiden pistepörssissä toiseksi edellään vain Tapparan Patrik Laine. Repo oli kauden päätteeksi kolmen kärkiehdokkaan joukossa ehdolla SM-liigan parhaalle tulokkaalle myönnettävän Jarmo Wasaman muistopalkinnon voittajaksi, mutta palkinnon vei kuitenkin Tapparan hyökkääjä Patrik Laine.

HK Sotši varasi Revon neljännellä kierroksella 108. pelaajana KHL:n varaustilaisuudessa 2016. Kaudella 2016–2017 hänen oli vaikeampi löytää yhteistä säveltä Pelicansin kanssa ja Repo haki syksyn mittaan pelituntumaa myös Peliitoista, kunnes lokakuussa 2016 hän siirtyi kevääseen 2019 asti ulottuvalla sopimuksella Tapparaan. Repo teki siellä 46 runkosarjaottelussa 32 tehopistettä. Hän jakoi kuudella osumallaan koko pudotuspelien maalipörssin voiton KalPan Janne Keräsen, JYPin Michael Miklíkin ja HIFK:n Juuso Puustisen kanssa. Repo voitti kauden päätteeksi Suomenmestaruuden.

Florida Panthers varasi Revon yli-ikäisenä (21 vuotta) kuudennella kierroksella 184. pelaajana NHL:n varaustilaisuudessa 2017. Vain noin viikoa myöhemmin heinäkuussa hän teki seuran kanssa kolmivuotisen tulokassopimuksen. Revon kausipalkka NHL:ssä on 925 000 dollaria ja farmissa 70 000 dollaria. Syksyn 2017 harjoitusleirin päätteeksi hänet lähetettiin AHL-joukkue Springfield Thunderbirdsiin. Repo ei kuitenkaan aloittanut kauttaan Pohjois-Amerikassa, vaan palasi loppukauden 2017–2018 lainasopimuksella Tapparaan. Hän jakoi 14 osumallaan joukkueen sisäisen maalipörssin toisen sijan Jukka Peltolan kanssa edellään vain Jere Karjalainen. Pudotuspeleissä Revon neljästä maalista kolme oli voittomaaleja. Lisäksi neljännessä välieräottelussa 9. huhtikuuta 2018 Turun Palloseuraa vastaan hän onnistui tekemään tehot 1+3=4. Repo syötti Tapparan 6–5-jatkoaikavoittoon päättyneessä ottelussa Jukka Peltolan tekemän voittomaalin, joka syntyi ensimmäisessä jatkoerässä ajassa 74.06. Joukkue eteni tämän myötä välieriin otteluvoitoin 4–0. Repo voitti kauden päätteeksi SM-hopeaa.

Lokakuussa 2018 Repo haastoi Tapparan oikeuteen, kun hän katsoi katsoi, että hänellä olisi sopimusten mukaan ollut oikeus saada seurlata työsuhteiden päättyessä lomakorvausta pitämättä jääneistä vuosilomistaan. Helmikuussa 2019 käräjäoikeus vahvisti päätöksessään, että Revolla oli työsuhteessaan kaudella 2017–2018 oikeus saada vuosilomalaissa määriteltyä lomakorvausta siltä osin, kun hän ei saanut pitää vuosilomalain perusteella kertyneitä lomia. Tamhockey Oy joutui maksamaan Revolle kaudelta 2017–2018 lomakorvauksia 2 924,10 euroa viivästyskorkoineen ja 1 740,53 euroa odotusajan palkkaa viivästyskorkoineen. Käräjäoikeuden mukaan Repo ei saanut 29.9.2017–30.4.2018 voimassa olleen työsuhteen aikana pitää kaikkia lomia, joita hänelle on vuosilomalain perusteella kertynyt. Lisäksi käräjäoikeus määräsi Tapparan korvaamaan kaikkiaan puolet Revon oikeudenkäyntikulujen määrästä eli yhteensä 44 776,80 euroa viivästyskorkoineen.

Syksyn 2018 Florida Panthers lähetti Revon Springfield Thunderbirdsin AHL-joukkueen vahvuuteen. Hän pelasi siellä koko kauden 2018–2019, jolloin Repo teki 64 runkosarjaottelussa tehot 12+8=20. Syksyn 2019 harjoitusleirin päätteeksi Panthers lähetti hänet jälleen Thunderbirdsin vahvuuteen. Repo pelasi siellä 17 ottelua tehopistein 3+3=6, kunnes joulukuussa seura asetti hänet ehdottomalla siirtolistalle. Koska mikään toinen NHL-seura ei napannut Repoa vuorokauden kuluessa, hänen sopimuksensa Panthersin kanssa purettiin. Repo siirtyi tämän jälkeen loppukauden 2019–2020 kattavalla sopimuksella Rauman Lukkoon. Hän avasi joukkueessa maalitilinsä viidennessä ottelussaan 4. tammikuuta 2020 vieraissa Turun Palloseuraa vastaan kolmella osumalla tehtyään liigauransa ensimmäisen kypärätempun. Revon ensimmäinen maali hyväksyttiin videotarkistuksen jälkeen ja se jäi Lukon 0–5-voittoon päättyneen ottelun voittomaaliksi. Juhani Tamminen valitsi hänet ottelun Alumnien tähtien ykköstähdeksi. Toukokuussa 2020 Repo teki Lukon kanssa vuoden mittaisen jatkosopimuksen.

Kaudella 2020–2021 Repo teki SM-liigan yhden kauden piste-ennätyksensä tehoilla 13+20=33. Kolmannessa finaaliottelussa 10. toukokuuta 2021 vieraissa Turun Palloseuraa vastaan hän teki Lukon voittomaalin, kun Revon vastustajan tyhjään maaliin tekemä osuma vei joukkueen 0–2-johtoon 1.45 minuuttia ennen varsinaisen peliajan päättymistä, kun TPS haki tasoitusta ilman maalivahtia. Molemmat joukkueet kuitenkin onnistuivat vielä kertaalleen maalinteossa ottelun aikana ja Lukko voitti ottelun näin ollen lukemin 1–3. Joukkue eteni aina Suomenmestaruuteen saakka. Kesäkuussa 2021 Repo teki Lukon kanssa vuoden mittaisen jatkosopimuksen. Kaudella 2021–2022 Repo oli 21 osumallaan joukkueen paras maalintekijä, kuten myös Mestarien liigassa viidellä osumallaan Linus Nymanin kanssa. Hänen SM-liigamaaleistaan yhdeksän syntyi tammikuussa ja Repo valittiin liigan tammikuun kuukauden pelaajaksi. Syyskuussa 2021 Repo joutui yli kuukaudeksi sivuun loukkaantumisen vuoksi ja hän palasi kaukaloihin marraskuun maaottelutauon jälkeen. Revolla oli Lukko-sopimuksessa optio ulkomaille siirtymisestä, mutta hän kuitenkin jätti sen käyttämättä ja toukokuussa 2022 Revon uutisoitiin jatkavan seurassa.

Repo nimettiin kaudeksi 2022–2023 Lukon varakapteeniksi. Hän jakoi 14 osumallaan joukkueen sisäisen maalipörssin voiton Gabriel Fontainen kanssa. Toukokuussa 2023 Repo teki Lukon kanssa kaksivuotisen jatkosopimuksen.

### Maajoukkueura

Repo pelasi alle 20-vuotiaiden MM-kilpailuissa vuonna 2016, jolloin hän voitti maailmanmestaruuden. Yhteensä Repo on pelannut 19 nuorten ja 13 poikien maaottelua. Hän putosi viimeisten joukossa alle 18-vuotiaiden MM-joukkueesta vuoden 2014 turnaukseen.

Suomen A-maajoukkueessa Repo on pelannut neljä ottelua tehden yhden syöttöpisteen. Hän teki A-maajoukkuedebyyttinsä Swiss Ice Hockey Gamesin toisessa ottelussa 17. joulukuuta 2022 Sveitsin Fribourgissa Ruotsia vastaan. Repo merkittiin Suomen kolmosketjun oikeaan laitaan Juhani Tyrväisen ja Harri Pesosen viereen.

Muuta
-----

Repo valmistui ylioppilaaksi Lahden lyseon lukiosta keväällä 2016.

Tilastot
--------

|   |   | Runkosarja |   | Pudotuspelit |   | Palkinnot |   | Arvokisat |
| --- | --- | --- | --- | --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM |   |   |   |   |   |   | Turnaus | O | M | S | Pist. | RM |
| 2013–2014 | Pelicans | A-SM | 45 | 14 | 22 | 36 | 32 | 11 | 0 | 3 | 3 | 10 |
| 2014–2015 | Pelicans | A-SM | 19 | 7 | 8 | 15 | 67 | – | – | – | – | – |
|  | Pelicans | SM-liiga | 10 | 0 | 0 | 0 | 2 | – | – | – | – | – |
|  | Peliitat | Mestis | 4 | 0 | 0 | 0 | 2 | – | – | – | – | – |
|  | Sioux City Musketeers | USHL | 25 | 6 | 9 | 15 | 20 | 5 | 0 | 0 | 0 | 2 |
| 2015–2016 | Pelicans | A-SM | 2 | 3 | 3 | 6 | 0 | – | – | – | – | – |  |  |  |  |  |  | JMM | 7 | 1 | 0 | 1 | 0 |
|  | Pelicans | SM-liiga | 50 | 15 | 13 | 28 | 14 | 6 | 0 | 2 | 2 | 4 |
|  | Peliitat | Mestis | 1 | 1 | 2 | 3 | 0 | – | – | – | – | – |
| 2016–2017 | Pelicans | SM-liiga | 8 | 0 | 3 | 3 | 2 | – | – | – | – | – |
|  | Peliitat | Mestis | 4 | 2 | 2 | 4 | 4 | – | – | – | – | – |
|  | Tappara | SM-liiga | 46 | 11 | 21 | 32 | 78 | 18 | 6 | 1 | 7 | 16 | Kanada-malja |
| 2017–2018 | Tappara | SM-liiga | 50 | 14 | 12 | 26 | 68 | 15 | 4 | 3 | 7 | 41 |
| 2018–2019 | Springfield Thunderbirds | AHL | 64 | 12 | 8 | 20 | 45 | – | – | – | – | – |
| 2019–2020 | Springfield Thunderbirds | AHL | 17 | 3 | 3 | 6 | 12 | – | – | – | – | – |
|  | Lukko | SM-liiga | 28 | 10 | 13 | 23 | 31 | – | – | – | – | – |
| 2020–2021 | Lukko | SM-liiga | 58 | 13 | 20 | 33 | 64 | 10 | 2 | 4 | 6 | 2 | Kanada-malja |
| 2021–2022 | Lukko | SM-liiga | 40 | 21 | 9 | 30 | 12 | 7 | 1 | 1 | 2 | 0 |
| 2022–2023 | Lukko **(A)** | SM-liiga | 54 | 14 | 14 | 28 | 24 | 5 | 0 | 1 | 1 | 2 |
| 8 kautta | yhteensä | SM-liiga | 344 | 98 | 105 | 203 | 295 | 61 | 13 | 12 | 25 | 65 |
| 2 kautta | yhteensä | AHL | 81 | 15 | 11 | 26 | 57 | – | – | – | – | – |
| 3 kautta | yhteensä | Mestis | 9 | 3 | 4 | 7 | 6 | – | – | – | – | – |

Lähteet
-------

* Sebastian Repo The Internet Hockey Databasessa (englanniksi)
* Sebastian Repo Eurohockey-sivustolla (englanniksi)
* Sebastian Repo *Elite Prospects*. Everysport Media Group AB.  (englanniksi)

### Viitteet

1. ↑  23 Sebastian Repo *leijonat.fi*. Suomen Jääkiekkoliitto – Finlands Ishockeyförbund ry.  Arkistoitu 2.1.2016. Viitattu 23.2.2016.
2. 1 2  Salo, Tapani: Sebastian Revon kursailematon tyyli kerää kehuja Floridassa – seurapomo on keksinyt Tapparan voimalaiturille tämän asennetta hyvin kuvaavan lempinimen *aamulehti.fi*.  24.7.2018. Alma Media Suomi Oy.  Arkistoitu 22.10.2018. Viitattu 22.10.2018.
3. 1 2  Martti, Eemeli: Tässä ovat Suomen ylioppilaat – katso Ylen ylioppilaskoneesta, kuka saa lakin *yle.fi*.  23.5.2016. Yleisradio Oy. Viitattu 12.5.2020.
4. 1 2 3 4 5 6 7 8 9  Sebastian Repo *Elite Prospects*. Everysport Media Group AB.  (englanniksi)
5. ↑  Elite Prospects - Pelicans U18 *eliteprospects.com*. Everysport Media Group AB. Viitattu 26.9.2019. (englanniksi)
6. ↑  Elite Prospects - Pelicans U20 *eliteprospects.com*. Everysport Media Group AB. Viitattu 26.9.2019. (englanniksi)
7. ↑  Tomi Lämsä Pelicansin valmentajaksi – katso videohaastattelu *ess.fi*.  3.4.2014. Hämeen Media Oy. Viitattu 17.10.2014.
8. ↑  Kokoonpanot *liiga.fi*.  17.10.2014. Jääkiekon SM-liiga Oy. Viitattu 12.5.2020.
9. ↑  Ottelutilastot *liiga.fi*.  17.10.2014. Jääkiekon SM-liiga Oy. Viitattu 17.10.2014.
10. ↑  ESS: Pelicans-nuorukainen matkaa rapakon taakse *Jatkoaika.com*.  9.1.2015. Jatkoaika r.y. Viitattu 9.1.2015.
11. ↑  Repo teki jatkosopimuksen Lahteen *Jatkoaika.com*.  13.1.2015. Jatkoaika r.y. Viitattu 13.1.2015.
12. ↑  Otteluseuranta *liiga.fi*.  13.9.2015. Jääkiekon SM-liiga Oy. Viitattu 10.10.2015.
13. ↑  Elite Prospects - Pelicans *eliteprospects.com*. Everysport Media Group AB. Viitattu 26.9.2019. (englanniksi)
14. ↑  Pelaajatilastot *liiga.fi*. Jääkiekon SM-liiga Oy. Viitattu 30.3.2016.
15. ↑  Seppänen, Antti: Paras tulokas 2016: Laine, Repo vai Vehviläinen? *liiga.fi*.  30.4.2016. Jääkiekon SM-liiga Oy. Viitattu 4.5.2016.
16. ↑  Tappara nappasi maaliahneen Revon *Jatkoaika.com*.  24.10.2016. Jatkoaika r.y. Viitattu 24.10.2016.
17. ↑  Elite Prospects - Award - Liiga Playoffs Most Goals *eliteprospects.com*. Everysport Media Group AB. Viitattu 8.6.2023. (englanniksi)
18. ↑  Panthers Sign Forward Sebastian Repo to a 3-Year ELC *nhl.com/panthers*.  2.7.2017. Florida Panthers. Viitattu 2.7.2017. (englanniksi)
19. ↑  Hei hei, Tampere! Sebastian Repo kirjoitti NHL-sopimuksen *iltalehti.fi*.  2.7.2017. Alma Media Suomi Oy. Viitattu 8.6.2023.
20. ↑  Kemppainen, Sami: Sebastian Repo loppukaudeksi Tapparaan *Jatkoaika.com*.  29.9.2017. Jatkoaika r.y. Viitattu 30.9.2017.
21. ↑  Elite Prospects - Tappara *eliteprospects.com*. Everysport Media Group AB. Viitattu 26.9.2019. (englanniksi)
22. ↑  Otteluseuranta *liiga.fi*.  9.4.2018. Jääkiekon SM-liiga Oy. Viitattu 29.4.2018.
23. ↑  Lempinen, Marko; Rantanen, Vesa: Sebastian Repo lähti riitaisasti NHL:ään – haastoi nyt Tapparan oikeuteen: "Tässä ei ole kyse rahasta" *is.fi*.  25.10.2018. Sanoma Media Finland Oy. Viitattu 8.6.2023.
24. ↑  Saarela, Anni: Sebastian Repo voitti Tapparan oikeudessa – seura joutuu maksamaan hyökkääjälle lomakorvaukset *iltalehti.fi*.  28.2.2019. Alma Media Suomi Oy Oy. Viitattu 8.6.2023.
25. ↑  Sebastian Repo Stats, Profile, Bio, Analysis and More *sportsforecaster.com*. XML Team Solutions, LLC. Viitattu 8.6.2023.
26. ↑  Seppä, Lassi: Suomen mestari ja nuorten maailmanmestari joutuu etsimään uuden pelipaikan − Florida Panthers purkaa Sebastian Revon sopimuksen *Jatkoaika.com*.  19.12.2019. Jatkoaika r.y. Viitattu 20.12.2019.
27. ↑  Seppä, Lassi: Sebastian Repo saapuu Lukkoon loppukauden sopimuksella − "Hänen henkilökohtaiset tavoitteet ovat tulevaisuudessa ihan varmaan jossain muualla kuin Liigassa" *Jatkoaika.com*.  20.12.2019. Jatkoaika r.y. Viitattu 20.12.2019.
28. ↑  TPS - Lukko, 4.1.2020 *liiga.fi*.  4.1.2020. Jääkiekon SM-liiga Oy. Viitattu 5.1.2020.
29. ↑  Repo jatkaa Lukon riveissä - "Uskon hänen ottavan vielä yhden askeleen eteenpäin viime kaudesta" *Jatkoaika.com*.  12.5.2020. Jatkoaika r.y. Viitattu 12.5.2020.
30. ↑  TPS - Lukko, 10.5.2021 *liiga.fi*.  10.5.2021. Jääkiekon SM-liiga Oy. Viitattu 6.7.2021.
31. ↑  Koski, Matti: Tuoreet mestarit Sebastian Repo ja Anrei Hakulinen jatkavat Lukossa − "Meillä on tosi kilpailukykyinen nippu ensi kaudella" *Jatkoaika.com*.  5.6.2021. Jatkoaika r.y. Viitattu 6.7.2021.
32. ↑  Elite Prospects - Lukko *eliteprospects.com*. Everysport Media Group AB. Viitattu 19.5.2022. (englanniksi)
33. ↑  Westerlund, Jenna: Sebastian Repo on nimetty Liigan tammikuun pelaajaksi *Jatkoaika.com*.  2.2.2022. Jatkoaika r.y. Viitattu 2.2.2022.
34. ↑  Hurmerinta, Eero: Sebastian Repo sivussa kuukauden − myös kahdelle muulle Lukko-pelaajalle sairauslomaa *Jatkoaika.com*.  27.9.2021. Jatkoaika r.y. Viitattu 19.5.2022.
35. ↑  Westerlund, Jenna: Lukko julkaisi lisää tärkeitä jatkosopimuksia – maalitykki Repo sekä Zagidulin jatkavat Raumalla *Jatkoaika.com*.  6.4.2022. Jatkoaika r.y. Viitattu 19.5.2022.
36. ↑  Westerlund, Jenna: Anrei Hakulinen jatkaa Lukon kapteenina – kapteenistossa myös uusia nimiä *Jatkoaika.com*.  5.9.2022. Jatkoaika r.y. Viitattu 5.9.2022.
37. ↑  Elite Prospects - Lukko *eliteprospects.com*. Everysport Media Group AB. Viitattu 8.6.2023. (englanniksi)
38. ↑  Jami Krannila kahden vuoden sopimuksella Lukkoon – Repo ja Abt jatkavat sinikeltaisissa! *raumanlukko.fi*.  12.5.2023. Rauman Lukko Oy. Viitattu 8.6.2023.
39. ↑  Pelaajat – R *tappara.fi*. Tamhockey Oy. Viitattu 26.9.2019.
40. ↑  Sebastian Repo putosi 18-vuotiaiden jääkiekkomaajoukkueesta *Sportti.com*.  15.4.2014. Sport Content Oy. Viitattu 17.10.2014.
41. ↑  Tilanne 12.11.2023
42. ↑  Leijonat ja Tre Kronor kaukaloon klo 14.30 - Suomen kentälliset - Suora lähetys TV5 & discovery+ *leijonat.fi*.  17.12.2022. Suomen Jääkiekkoliitto ry – Finlands Ishockeyförbund rf. Viitattu 22.12.2022.

Lukko – SM-liiga
9 Stenqvist |
11 Reunanen |
15 Tiihonen |
16 Ylitalo |
17 Pa. Westerholm |
18 Jandric |
19 Järvenpää |
20 Nyman |
23 Trah’t |
24 Krannila |
27 Po. Westerholm |
29 Suni |
30 Salonen |
33 Gibson |
36 Järvinen |
38 Almari |
39 Tieksola |
41 Burke |
42 Abt |
48 Ikonen |
51 Korkka |
57 Brook |
60 Lebedeff |
62 Mattila (**C**) |
64 Kainulainen |
71 Ervasti |
72 Piipponen (**A**) |
82 Tolppola |
88 Morand |
90 Hämäläinen |
92 Repo (**A**) |
93 Nieminen |
97 Fontaine  

Valmentajat Lämsä – Kauvosaari – Hämäläinen – Vuorio – Hakkarainen – Pasanen – Kuosmanen



|  |  |  |
| --- | --- | --- |
| 

|  |  |
| --- | --- |
| Auktoriteettitunnisteet: Henkilöt Muokkaa Wikidatassa | 
* Yle

 |

 |